केरल में सामने आए Coronavirus के 6,244 नये मामले, संक्रमण से 20 और मौत
केरल में बुधवार को कोरोना वायरस संक्रमण से 20 और मरीजों की मौत के बाद इस बीमारी से जान गंवाने वालों की संख्या 1,066 पर पहुंच गई। वहीं संक्रमण के 6,244 नए मामले सामने आने के बाद कुल मरीजों का आंकड़ा 3,08,140 हो गया।
तिरुवनंतपुरम: केरल में बुधवार को कोरोना वायरस संक्रमण से 20 और मरीजों की मौत के बाद इस बीमारी से जान गंवाने वालों की संख्या 1,066 पर पहुंच गई। वहीं संक्रमण के 6,244 नए मामले सामने आने के बाद कुल मरीजों का आंकड़ा 3,08,140 हो गया। स्वास्थ्य मंत्री के के शैलजा ने एक बयान में बताया कि मृतकों में पांच माह का एक बच्चा और 90 साल का एक बुजुर्ग शामिल है। उन्होंने बताया कि पिछले 24 घंटे में 50,056 नमूनों को जांच के लिए भेजा गया है। अब तक कुल 37,26,738 नमूनों की कोविड-19 जांच की जा चुकी है। विज्ञप्ति में बताया गया है कि मलप्पुरम में कोविड-19 के 1,013 मामले, एर्नाकुलम में 793 मामले, कोझीकोड में 661 मामले सामने आए हैं।उन्होंने बताया कि त्रिशूर में 581 मामले, तिरूवनंतपुरम में 581 मामले और कोल्लम में 551 मामले सामने आए हैं। संक्रमित लोगों में 36 स्वास्थ्य कर्मी शामिल हैं। फिलहाल 93,837 मरीजों का विभिन्न अस्पतालों में इलाज चल रहा है। अब तक कुल 2,15,149 लोग संक्रमण मुक्त हो चुके हैं। वर्तमान में 2,78,989 लोगों के स्वास्थ्य पर नजर रखी जा रही है। इनमें से 26,344 लोग अस्पतालों में और 2,52,645 लोग घरो में पृथक-वास में हैं।